NARIADENIE KOMISIE (ES) č. 1391/2007
z 27. novembra 2007,
ktorým sa ustanovujú osobitné opatrenia týkajúce sa uplatňovania nariadenia (ES) č. 1267/2007 v odvetví bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (EHS) č. 3444/90 z 27. novembra 1990, ktorým sa určujú podrobné pravidlá pre poskytovanie pomoci pre súkromné skladovanie bravčového mäsa (1), a najmä na jeho článok 11 písm. b),
keďže:
Po preskúmaní situácie sa zistilo, že zo strany záujemcov hrozí nadmerné využívanie režimu pomoci pre súkromné skladovanie zavedeného nariadením Komisie (ES) č. 1267/2007 (2). Uplatňovanie uvedeného nariadenia je preto potrebné pozastaviť a príslušné žiadosti zamietnuť,
PRIJALA TOTO NARIADENIE:
Článok 1
1. Uplatňovanie nariadenia (ES) č. 1267/2007 sa pozastavuje od 28. novembra 2007 do 4. decembra 2007.
2. Žiadosti podané od 27. novembra 2007, o schválení ktorých sa malo rozhodnúť počas tohto obdobia, sa zamietajú.
Článok 2
Toto nariadenie nadobúda účinnosť 28. novembra 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. novembra 2007